title: A Tanács határozata ( 2009. április 27. ) a Kongói Demokratikus Köztársasággal szembeni korlátozó intézkedésekről szóló 2008/369/KKBP közös álláspont végrehajtásáról

text:
               28.4.2009

               HU

               Az Európai Unió Hivatalos Lapja

               L 106/60

      A TANÁCS HATÁROZATA

   (2009. április 27.)
   a Kongói Demokratikus Köztársasággal szembeni korlátozó intézkedésekről szóló 2008/369/KKBP közös álláspont végrehajtásáról
   (2009/349/KKBP)
   AZ EURÓPAI UNIÓ TANÁCSA,
   tekintettel a 2008. május 14-i, a Kongói Demokratikus Köztársasággal szembeni korlátozó intézkedésekről szóló 2008/369/KKBP közös álláspontra (1), és különösen annak 6. cikkére, összefüggésben az Európai Unióról szóló szerződés 23. cikkének (2) bekezdésével,
   mivel:

               (1)

               Azt követően, hogy az Egyesült Nemzetek Biztonsági Tanácsa 2008. március 31-én elfogadta az 1807 (2008) sz. határozatot („1807 (2008) ENSZ BT-határozat”), a Tanács 2008. május 14-én elfogadta a Kongói Demokratikus Köztársasággal szembeni korlátozó intézkedésekről szóló 2008/369/KKBP közös álláspontot.

               (2)

               Az Egyesült Nemzetek Biztonsági Tanácsának 1533 (2004) sz. határozata („1533 (2004) ENSZ BT-határozat”) alapján létrehozott szankcióbizottság 2009. március 3-án módosította a korlátozó intézkedések hatálya alá tartozó személyek és jogalanyok jegyzékét.

               (3)

               A 2008/369/KKBP közös álláspont mellékletében szereplő, a korlátozó intézkedések hatálya alá tartozó személyek és jogalanyok jegyzékeit ezért ennek megfelelően módosítani kell. A jegyzékek módosítására azért is szükség van, hogy a szankcióbizottság döntése alapján azokat egyes személyek és jogalanyok tekintetében további információkkal egészítsék ki, valamint, hogy azokról egy személyt töröljenek,

         A KÖVETKEZŐKÉPPEN HATÁROZOTT:
   1. cikk
   A személyeknek és jogalanyoknak a 2008/369/KKBP közös álláspont mellékletében foglalt jegyzékei helyébe az e határozat mellékletében szereplő jegyzékek lépnek.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourghan, 2009. április 27-én.

            a Tanács részéről

            az elnök

         A. VONDRA

      (1)  HL L 127., 2008.5.15., 84. o.

      MELLÉKLET

         „a)   A 3., 4. és 5. cikkben említett személyek jegyzéke

                     Vezetéknév

                     Utónév

                     Egyéb ismert név

                     Nem

                     Beosztás, funkció

                     Cím
                     (irányítószám, város, utcanév, házszám, ország)

                     Születési idő

                     Születési hely
                     (város, ország)

                     Útlevélszám vagy a személyi igazolvány száma
                     (az útlevelet vagy a személyi igazolványt kiállító ország, valamint a kiállítás ideje és helye is)

                     Állampolgárság

                     A kijelölés dátuma

                     Egyéb információk

                     1.

                     BWAMBALE

                     Frank Kakolele

                     Frank Kakorere, Frank Kakorere Bwambale

                     F

                     2005.11.1.

                     Az RCD-ML egykori vezetője, befolyást gyakorol a politikára, valamint továbbra is ellátja a fegyverkereskedelemért felelős, és ennek következményeként a fegyverembargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó RCD-ML-erők tevékenységei feletti parancsnokságot és ellenőrzést. 2008 januárjában kilépett a CNDP-ből. 2008 decemberétől Kinshasában tartózkodik.

                     2.

                     KAKWAVU BUKANDE

                     Jérôme

                     Jérôme Kakwavu

                     F

                     kongói

                     2005.11.1.

                     »Commandant Jérôme« néven ismert. Az UCD/FAPC egykori elnöke. Az Uganda és a Kongói Demokratikus Köztársaság közötti illegális határátkelőhelyek az FAPC ellenőrzése alatt állnak, és kulcsfontosságú szállítási útvonalat jelentenek a fegyverek áramlásában. Az FAPC elnökeként befolyást gyakorol a politikára, valamint továbbra is ellátja a fegyverkereskedelemben érintett, és ennek következményeként a fegyverembargót megsértő FAPC-erők tevékenységei feletti parancsnokságot és ellenőrzést. Az FARDC-ben 2004 decemberében megkapta a tábornoki rangot. 2008 decemberében még mindig az FARDC kötelékében van, kinshasai lakóhellyel.

                     3.

                     KATANGA

                     Germain

                     F

                     kongói

                     2005.11.1.

                     Az FRPI vezetője. 2004 decemberétől az FARDC kinevezett tábornoka. A fegyverembargót megsértve érintett a fegyverkereskedelemben. 2005 márciusától házi őrizetben volt Kinshasában amiatt, hogy az FRPI érintett az emberi jogok megsértésében. A KDK kormánya 2007. október 18-án átadta a Nemzetközi Büntetőbíróságnak.

                     4.

                     LUBANGA

                     Thomas

                     F

                     Ituri

                     kongói

                     2005.11.1.

                     A fegyverkereskedelemben érintett, és ennek következményeként a fegyverembargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó UPC/L elnöke. 2005 márciusában letartóztatták Kinshasában amiatt, hogy az UPC/L érintett az emberi jogok megsértésében. A kongói hatóságok 2006. március 17-én átadták az NBB-nek. 2008 decemberében háborús bűncselekmények vádjával bíróság elé állították.

                     5.

                     MANDRO

                     Khawa Panga

                     Kawa Panga, Kawa Panga Mandro, Kawa Mandro, Yves Andoul Karim, Mandro Panga Kahwa, Yves Khawa Panga Mandro

                     F

                     1973.8.20.

                     Bunia

                     kongói

                     2005.11.1.

                     »Chief Kahwa«, »Kawa« néven ismert. A fegyverkereskedelemben érintett, és ennek következményeként a fegyverembargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó PUSIC volt elnöke. 2005 áprilisa óta a buniai börtönben van az ituri békefolyamat szabotálása miatt. A kongói hatóságok 2005 októberében letartóztatták, a kisangani fellebbviteli bíróság felmentette, majd ezt követően átadták a kinshasai igazságügyi hatóságoknak emberiség elleni bűncselekmények, háborús bűncselekmények, emberölés, súlyos testi sértés és bántalmazás vádjával.

                     6.

                     MBARUSHIMANA

                     Callixte

                     F

                     1963.7.24.

                     Ndusu (Ruhengeri körzet, Északi tartomány, Ruanda)

                     ruandai

                     2009.3.3.

                     Az FDLR ügyvezető titkára. Az 1857 (2008) ENSZ BT-határozat rendelkező része (4) bekezdésének b) pontja értelmében a Kongói Demokratikus Köztársaságban működő külföldi fegyveres csoport politikai/katonai vezetője, aki akadályozza a leszerelést és a harcosok önkéntes hazatelepülését vagy visszatelepülését. Jelenlegi tartózkodási hely: Párizs vagy Thaïs, Franciaország.

                     7.

                     MPAMO

                     Iruta Douglas

                     Mpano, Douglas Iruta Mpamo

                     F

                     Bld Kanyamuhanga 52, Goma

                     1965.12.28./1965.12.29.

                     Bashali, Masisi / Goma, KDK

                     kongói

                     2005.11.1.

                     A Compagnie Aérienne des Grands Lacs és a Great Lakes Business Company tulajdonosa/ügyvezetője, amely társaságok légi járműveit használták az 1493 (2003) ENSZ BT-határozat (20) bekezdésében említett fegyveres csoportok és milíciák részére történő segítségnyújtáshoz. A légi járatokról és a rakományról szóló adatok eltitkolásáért is felelős, amivel kétségtelenül hozzájárult a fegyverembargó megsértéséhez. Lakóhelye Goma és a ruandai Gisenyi. Gyakran lépi át a Ruanda és Kongó közötti nemzetközi határt.

                     8.

                     MUDACUMURA

                     Sylvestre

                     F

                     ruandai

                     2005.11.1.

                     »Radja«, »Mupenzi Bernard«, »General Major Mupenzi« néven ismert. Az FDLR parancsnoka, befolyást gyakorol a politikára, valamint továbbra is ellátja a fegyverkereskedelemben érintett, és ennek következményeként a fegyverembargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó FDLR-erők tevékenységei feletti parancsnokságot és ellenőrzést. 2008 decemberében továbbra is az FDLR–FOCA katonai parancsnoka. Lakóhelye Kibua (KDK, Masisi terület).

                     9.

                     MUJYAMBERE

                     Leopold

                     Musenyeri, Achille, Frere Petrus Ibrahim

                     F

                     1962.3.17., esetleg 1966

                     Kigali, Ruanda

                     ruandai

                     2009.3.3.

                     Ezredes. A FOCA/a tartalékos dandárok (az FDLR egyik fegyveres ága) második hadosztályának parancsnoka. A Kongói Demokratikus Köztársaságban működő külföldi fegyveres csoport katonai vezetője, aki az 1857 (2008) ENSZ BT-határozat rendelkező része (4) bekezdésének b) pontját megsértve akadályozza a leszerelést és a harcosok önkéntes hazatelepülését vagy visszatelepülését. Az ENSZ BT KDK-val foglalkozó szankcióbizottságának szakértői csoportja által gyűjtött és a 2008. február 13-i jelentésében részletezett bizonyítékok azt mutatják, hogy az FDLR–FOCA-tól visszakapott lányokat előzőleg elrabolták és megerőszakolták. 2007 közepétől az FDLR–FOCA – amely korábban a tízes éveik második felében járó fiúkat toborozta – 10 éves és idősebb korú fiatalokat toborzott erőszakkal. A legfiatalabbakat ezután kísérőként alkalmazzák, az idősebb gyermekeket pedig katonaként vetik be a fronton, megsértve ezzel az 1857 (2008) ENSZ BT-határozat rendelkező része (4) bekezdésének d) és e) pontját. Jelenlegi tartózkodási hely: Mwenga (KDK, Dél-Kivu).

                     10.

                     MURWANASHYAKA

                     Dr. Ignace

                     Ignace

                     F

                     1963.5.14.

                     Butera (Ruanda) / Ngoma, Butare (Ruanda)

                     ruandai

                     2005.11.1.

                     Az FDLR elnöke, befolyást gyakorol a politikára, valamint továbbra is ellátja a fegyverkereskedelemben érintett, és ennek következményeként a fegyverembargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó FDLR-erők tevékenységei feletti parancsnokságot és ellenőrzést. Németországban tartózkodik. 2008 decemberében még mindig az FDLR–FOCA politikai szárnyának elnökeként tartják számon.

                     11.

                     MUSONI

                     Straton

                     IO Musoni

                     F

                     1961.4.6. (esetleg 1961.6.4.)

                     Mugambazi, Kigali, Ruanda

                     2004.9.10-én lejárt ruandai útlevél

                     2007.3.29.

                     Az FDLR – a KDK-ban működő külföldi fegyveres csoport – vezetőjeként Musoni akadályozza az e csoporthoz tartozó harcosok leszerelését és önkéntes hazatelepülését vagy visszatelepülését, megsértve ezáltal az 1649 (2005) ENSZ-határozatot. Németországban, Neuffenben tartózkodik. 2008 decemberében még mindig az FDLR–FOCA politikai szárnyának alelnökeként tartják számon.

                     12.

                     MUTEBUTSI

                     Jules

                     Jules Mutebusi, Jules Mutebuzi, Colonel Mutebutsi

                     F

                     Dél-Kivu

                     kongói (Dél-Kivu)

                     2005.11.1.

                     »Colonel Mutebutsi« néven ismert. 2004 áprilisában az FARDC tizedik katonai körzetének körzeti katonai parancsnokhelyettese, fegyelmezhetetlensége miatt elbocsátották, és az egykori RCD-G egyéb rebellis elemeivel együtt a Bukavu városát 2004 májusában erőszakkal bevevő erőkhöz csatlakozott. A fegyverembargót megsértve érintett abban, hogy fegyvereket fogadott el az FARDC-n kívüli szervezetektől, valamint hogy gondoskodott az 1493 (2003) ENSZ BT-határozat (20) bekezdésében említett fegyveres csoportok és milíciák ellátásáról. A ruandai hatóságok 2007 decemberében letartóztatták, amikor a KDK irányában megkísérelte átlépni a határt. A jelentések szerint jelenleg »börtönben van«.

                     13.

                     NGUDJOLO

                     Matthieu Cui

                     Cui Ngudjolo

                     F

                     2005.11.1.

                     »Ezredes« vagy »tábornok«. Az FNI vezérkari főnöke és az FRPI egykori vezérkari főnöke, befolyást gyakorol a politikára, valamint továbbra is ellátja a fegyverkereskedelemért felelős, és ennek következményeként a fegyverembargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó FRPI-erők tevékenységei feletti parancsnokságot és ellenőrzést. 2003 októberében az Egyesült Nemzetek Szervezete kongói demokratikus köztársaságbeli missziója (MONUC) letartóztatta őt Buniában. A KDK kormánya 2008. február 7-én átadta a Nemzetközi Büntetőbíróságnak.

                     14.

                     NJABU

                     Floribert Ngabu

                     Floribert Njabu, Floribert Ndjabu, Floribert Ngabu Ndjabu

                     F

                     2005.11.1.

                     A fegyverkereskedelemben érintett, és ennek következményeként a fegyverembargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó FNI elnöke. Letartóztatták, és 2005 márciusától házi őrizetben van Kinshasában amiatt, hogy az FNI érintett az emberi jogok megsértésében.

                     15.

                     NKUNDA

                     Laurent

                     Laurent Nkunda Bwatare, Laurent Nkundabatware, Laurent Nkunda Mahoro Batware, Laurent Nkunda Batware, Nkunda Mihigo Laurent

                     F

                     1967.2.6./ 1967.2.2.

                     Észak-Kivu/ Rutshuru

                     kongói

                     2005.11.1.

                     »Chairman«, »Papa Six« és »General Nkunda« néven ismert. Az RCD-G egykori tábornoka. Az egykori RCD-G egyéb rebellis elemeivel együtt a Bukavu városát 2004 májusában erőszakkal bevevő erőkhöz csatlakozott. A fegyverembargót megsértve fegyvereket fogadott el az FARDC-n kívüli szervezetektől. A Nemzeti Kongresszus a Nép Védelméért alapító tagja, 2006; magas rangú tiszt, Nemzeti Tömörülés a Kongói Demokráciáért – Goma (RCD-G), 19982006; a Ruandai Hazafias Front (RPF) tisztje, 1992–1998. Tartózkodási helye a Masisi területen található Tebero és Kitchanga. 2008 decemberében a CNDP parancsnoka Észak-Kivuban.

                     16.

                     NTAWUNGUKA

                     Pacifique

                     Colonel Omega, Nzeri, Israel, Pacifique Ntawungula

                     F

                     1964.1.1., esetleg 1964

                     Gaseke, Gisenyi tartomány, Ruanda

                     ruandai

                     2009.3.3.

                     Ezredes. A FOCA (az FDLR egyik fegyveres ága) első hadosztályának parancsnoka. A Kongói Demokratikus Köztársaságban működő külföldi fegyveres csoport katonai vezetője, aki az 1857 (2008) ENSZ BT-határozat rendelkező része (4) bekezdésének b) pontját megsértve akadályozza a leszerelést és a harcosok önkéntes hazatelepülését vagy visszatelepülését. Az ENSZ BT KDK-val foglalkozó szankcióbizottságának szakértői csoportja által gyűjtött és a 2008. február 13-i jelentésében részletezett bizonyítékok azt mutatják, hogy az FDLR–FOCA-tól visszakapott lányokat előzőleg elrabolták és megerőszakolták. 2007 közepétől az FDLR–FOCA – amely korábban a tízes éveik második felében járó fiúkat toborozta – 10 éves és idősebb korú fiatalokat toborzott erőszakkal. A legfiatalabbakat ezután kísérőként alkalmazzák, az idősebb gyermekeket pedig katonaként vetik be a fronton, megsértve ezzel az 1857 (2008) ENSZ BT-határozat rendelkező része (4) bekezdésének d) és e) pontját. Jelenlegi tartózkodási hely: Peti, a Walikale és Masisi terület határvidéke, KDK. Egyiptomban részesült katonai kiképzésben.

                     17.

                     NYAKUNI

                     James

                     F

                     ugandai

                     2005.11.1.

                     Kereskedelmi partnerség Jérôme parancsnokkal, különösen a Kongói Demokratikus Köztársaság és Uganda határán folytatott csempészet formájában, többek között fegyvereknek és katonai eszközöknek az ellenőrizetlen tehergépkocsikban történő csempészetével gyanúsítják. A fegyverembargó megsértése, és az 1493 (2003) ENSZ BT-határozat (20) bekezdésében említett fegyveres csoportok és milíciák részére történő segítségnyújtás, beleértve a katonai működést lehetővé tevő pénzügyi támogatást is.

                     18.

                     NZEYIMANA

                     Stanislas

                     Deogratias Bigaruka Izabayo, Bigaruka, Bigurura, Izabayo Deo

                     F

                     1966.1.1.; esetleg 1967, vagy 1966.8.28.

                     Mugusa (Butare körzet), Ruanda

                     ruandai

                     2009.3.3.

                     Dandártábornok. A FOCA (az FDLR egyik fegyveres ága) parancsnokhelyettese. A Kongói Demokratikus Köztársaságban működő külföldi fegyveres csoport katonai vezetője, aki az 1857 (2008) ENSZ BT-határozat rendelkező része (4) bekezdésének b) pontját megsértve akadályozza a leszerelést és a harcosok önkéntes hazatelepülését vagy visszatelepülését. Az ENSZ BT KDK-val foglalkozó szankcióbizottságának szakértői csoportja által gyűjtött és a 2008. február 13-i jelentésében részletezett bizonyítékok azt mutatják, hogy az FDLR–FOCA-tól visszakapott lányokat előzőleg elrabolták és megerőszakolták. 2007 közepétől az FDLR–FOCA – amely korábban a tízes éveik második felében járó fiúkat toborozta – 10 éves és idősebb korú fiatalokat toborzott erőszakkal. A legfiatalabbakat ezután kísérőként alkalmazzák, az idősebb gyermekeket pedig katonaként vetik be a fronton, megsértve ezzel az 1857 (2008) ENSZ BT-határozat rendelkező része (4) bekezdésének d) és e) pontját. Jelenlegi tartózkodási hely: Kalonge, Masisi terület, Észak-Kivu, KDK vagy Kibua, KDK.

                     19.

                     OZIA MAZIO

                     Dieudonné

                     Ozia Mazio

                     F

                     1949.6.6.

                     Ariwara, KDK

                     kongói

                     2005.11.1.

                     »Omari«, »Mr. Omari« néven ismert. Az FEC elnöke az Aru területen. A Jérôme parancsnokkal és az FAPC-vel közös pénzügyi manőverek, valamint a Kongói Demokratikus Köztársaság és Uganda határán folytatott csempészet lehetővé teszik Jérôme parancsnok és csapatai készletekkel, valamint készpénzzel történő ellátását. A fegyverembargó megsértése, beleértve az 1493 (2003) ENSZ BT-határozat (20) bekezdésében említett fegyveres csoportok és milíciák részére történő segítségnyújtást is. Elhunyt 2008. szeptember 23-án Ariwarában.

                     20.

                     TAGANDA

                     Bosco

                     Bosco Ntaganda, Bosco Ntagenda, General Taganda

                     F

                     kongói

                     2005.11.1.

                     »Terminator«, »Major« néven ismert. Az UPC/L katonai parancsnoka, befolyást gyakorol a politikára, valamint továbbra is ellátja a fegyverkereskedelemben érintett, és ennek következményeként a fegyverembargót megsértő, az 1493. (2003) ENSZ BT-határozat (20) bekezdésében említett fegyveres csoportok és milíciák közé tartozó UPC/L tevékenységei feletti parancsnokságot és ellenőrzést. 2004 decemberében az FARDC-ben tábornokká nevezték ki, de visszautasította az előléptetés elfogadását, ezért az FARDC-n kívül maradt. 2008 decemberében a CNDP vezérkari főnöke. Lakóhelye Bunagana és Rutshuru.

         b)   A 3., 4. és 5. cikkben említett jogalanyok jegyzéke

                     Név

                     Egyéb ismert név

                     Cím
                     (irányítószám, város, utcanév, házszám, ország)

                     A nyilvántartásba vétel helye
                     (város, ország)

                     A nyilvántartásba vétel ideje

                     Nyilvántartási szám

                     Üzleti tevékenység székhelye

                     A kijelölés dátuma

                     Egyéb információk

                     21.

                     BUTEMBO AIRLINES (BAL)

                     Butembo, KDK

                     2007.3.29.

                     Magánkézben lévő légitársaság, butembói székhellyel. Kisoni Kambale (aki 2007. július 5-én elhunyt és ezt követően 2008. április 24-én lekerült a jegyzékről) az FNI aranyának, élelmiszerének és fegyvereinek Mongbwalu és Butembo közötti szállítására használta légitársaságát. Ez megtestesíti az illegális fegyveres csoportok részére való »segítségnyújtást«, és sérti az 1493 (2003) és az 1596 (2005) ENSZ-határozatban elrendelt fegyverembargót. A BAL 2008 decemberében nem rendelkezik légijármű-üzemeltetési engedéllyel a KDK területén.

                     22.

                     CONGOCOM TRADING HOUSE

                     Butembo, KDK (Tel: +253 (0) 99 983 784)

                     2007.3.29.

                     Arannyal foglalkozó kereskedőház Butembóban. A CONGOCOM tulajdonosa Kisoni Kambale volt (aki 2007. július 5-én elhunyt és ezt követően 2008. április 24-én lekerült a jegyzékről). Kisoni kezére jutott az FNI által ellenőrzött Mongbwalu körzetben kitermelt arany szinte teljes mennyisége. Az FNI jelentős bevételhez jut az aranykitermelésre kivetett adókból. Ez megtestesíti az illegális fegyveres csoportok részére való »segítségnyújtást«, és sérti az 1493 (2003) és az 1596 (2005) ENSZ-határozatban elrendelt fegyverembargót.

                     23.

                     COMPAGNIE AERIENNE DES GRANDS LACS (CAGL), GREAT LAKES BUSINESS COMPANY (GLBC)

                     CAGL, Avenue Président Mobutu, Goma, KDK (a CAGL rendelkezik irodával még Gisenyi-ben, Ruandában); GLBC, PO Box 315, Goma, KDK (a GLBC rendelkezik irodával még Gisenyi-ben, Ruandában); GLBC

                     2007.3.29.

                     A CAGL és a GLBC vállalat tulajdonosa Douglas MPAMO, aki az 1596 (2005) ENSZ-határozat szerinti szankciók hatálya alá tartozó személy. A CAGL-en és a GLBC-n keresztül fegyvereket és lőszereket szállítottak, ami sérti az 1493 (2003) és az 1596 (2005) ENSZ-határozatban elrendelt fegyverembargót. 2008 decemberében a GLBC már nem rendelkezett üzemelő légi járművel, jóllehet az ENSZ-szankciók ellenére 2008-ban még számos légi jármű folytatta a repülést.

                     24.

                     MACHANGA LTD

                     Kampala, Uganda

                     2007.3.29.

                     Aranyexporttal foglalkozó vállalat Kampalában (igazgatók: Rajendra Kumar Vaya és Hirendra M. Vaya). A MACHANGA szabályszerű kereskedelmi kapcsolatain keresztül olyan KDK-beli kereskedőktől vett aranyat, amelyek szorosan kötődtek a milíciákhoz. Ez megtestesíti az illegális fegyveres csoportok részére való »segítségnyújtást«, és sérti az 1493 (2003) és az 1596 (2005) ENSZ-határozatban elrendelt fegyverembargót.

                     25.

                     TOUS POUR LA PAIX ET LE DEVELOPPEMENT (Nem kormányzati szervezet)

                     TPD

                     Goma, Észak-Kivu

                     2005.11.1.

                     Érintett a fegyverembargó megsértésében az RCD-G részére történő segítségnyújtás révén, nevezetesen azáltal, hogy fegyver- és csapatszállítás céljára tehergépkocsikat bocsátott annak rendelkezésére, valamint a masisi és rutshurui (Észak-Kivu) lakosság egy részének szánt fegyvereket szállított 2005 elején. 2008 decemberében a TPD még létezett és a Masisi és Rutshuru terület számos városában rendelkezett irodával, de tevékenységét szinte teljes egészében beszüntette.

                     26.

                     UGANDA COMMERCIAL IMPEX (UCI) LTD

                     Kajoka utca, Kisemente Kampala, Uganda (Tel: +256 41 533 578/9); alternatív cím: PO Box 22709, Kampala, Uganda

                     2007.3.29.

                     Aranyexporttal foglalkozó vállalat Kampalában. (Igazgatók: Kunal LODHIA és J. V. LODHIA). Az UCI szabályszerű kereskedelmi kapcsolatain keresztül olyan KDK-beli kereskedőktől vett aranyat, amelyek szorosan kötődtek a milíciákhoz. Ez megtestesíti az illegális fegyveres csoportok részére való »segítségnyújtást«, és sérti az 1493 (2003) és az 1596 (2005) ENSZ-határozatban elrendelt fegyverembargót.”


title: 2008/192/EK: A Tanács határozata ( 2008. február 18. ) az Európai Közösség és az Uruguayi Keleti Köztársaság közötti, a légi szolgáltatások bizonyos kérdéseiről szóló megállapodás megkötéséről

text:
               5.3.2008

               HU

               Az Európai Unió Hivatalos Lapja

               L 60/26

      A TANÁCS HATÁROZATA

   (2008. február 18.)
   az Európai Közösség és az Uruguayi Keleti Köztársaság közötti, a légi szolgáltatások bizonyos kérdéseiről szóló megállapodás megkötéséről
   (2008/192/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben a 300. cikke (2) bekezdésének első albekezdésének első mondatával és a 300. cikke (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Tanács 2003. június 5-i határozatával felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott az Uruguayi Keleti Köztársasággal egy, a légi szolgáltatások bizonyos kérdéseiről szóló megállapodásról, összhangban a 2003. június 5-i határozat mellékletében foglalt mechanizmusokkal és irányelvekkel.

               (3)

               Ezt a megállapodást a megállapodás egy későbbi időpontban történő megkötésére figyelemmel, a 2006/848/EK tanácsi határozattal (2) összhangban a Közösség nevében aláírták.

               (4)

               Ezt a megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és az Uruguayi Keleti Köztársaság közötti, a légi szolgáltatások bizonyos kérdéseiről szóló megállapodás a Közösség nevében jóváhagyásra kerül.
   2. cikk
   A Tanács elnöke felhatalmazást kap, hogy kijelölje a megállapodás 9. cikkének (1) bekezdésében előírt értesítés megtételére jogosult személyt.

      Kelt Brüsszelben, 2008. február 18-án.

            a Tanács részéről

            az elnök

         D. RUPEL

      (1)  2006. október 12-i vélemény (a Hivatalos Lapban még nem tették közzé).

      (2)  HL L 330., 2006.11.28., 18. o.


title: 2012/629/EU: A Bizottság határozata ( 2012. október 10. ) az Oroszországból származó ammónium-nitrát behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról szóló 2008/577/EK határozat módosításáról

text:
               11.10.2012

               HU

               Az Európai Unió Hivatalos Lapja

               L 277/8

         A BIZOTTSÁG HATÁROZATA
   (2012. október 10.)
   az Oroszországból származó ammónium-nitrát behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról szóló 2008/577/EK határozat módosításáról
   (2012/629/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 8. és 9. cikkére,
   a tanácsadó bizottsággal folytatott konzultációt követően,
   mivel:
   A.   MEGLÉVŐ INTÉZKEDÉSEK

               (1)

               A Tanács a 2022/95/EK rendelettel (2) végleges dömpingellenes vámot vetett ki az Oroszországból származó ammónium-nitrát behozatalára. Egy hatályvesztési és időközi felülvizsgálat iránti kérelem nyomán a Tanács a 658/2002/EK rendelettel (3) végleges dömpingellenes vámot vetett ki az Oroszországból származó ammónium-nitrát behozatalára. Egy másik hatályvesztési és időközi felülvizsgálat iránti kérelem nyomán a Tanács a 661/2008/EK rendelettel (4) végleges dömpingellenes vámot vetett ki az Oroszországból származó ammónium-nitrát behozatalára. Ezt a rendeletet legutóbb a 989/2009/EK tanácsi rendelet (5) módosította.

               (2)

               A Bizottság a 2008/577/EK határozattal (6) (a továbbiakban: határozat) arra vonatkozó kötelezettségvállalást (a továbbiakban: kötelezettségvállalás) fogadott el többek között az Open Joint Stock Company (OJSC) „Azot” (Novomoskovsk, Oroszország) és az Open Joint Stock Company (OJSC) „Nevinnomyssky Azot” (Nevinnomyssk, Oroszország) vállalatoktól az általuk gyártott és az első független uniós vevőnek közvetlenül értékesített, vagy az Eurochem Trading GmbH (Zug, Svájc) által, vagy az Open Joint Stock Company (OJSC) Mineral and Chemical Company „Eurochem” (Moszkva, Oroszország) és az EuroChem Trading GmbH (Zug, Svájc) (a továbbiakban: Eurochem csoport) közvetítésével az első független uniós vevőnek értékesített ammónium-nitrátra.

               (3)

               A Bizottság az említett határozattal egy ukrán vállalat kötelezettségvállalását is elfogadta. Az Ukrajnából származó ammónium-nitrát behozatalára vonatkozó intézkedések 2012. június 17-én hatályukat vesztették (7), ezért a kapcsolódó kötelezettségvállalás ugyanazon a napon szintén hatályát vesztette.

               (4)

               Az Eurochem csoporttól elfogadott kötelezettségvállalás három elemből áll: 1. a minimálárak indexálása a nyilvános nemzetközi árfolyamok szerint, 2. egy mennyiségi felső határ és 3. annak vállalása, hogy a kötelezettségvállalás által érintett termékeket nem értékesítik olyan vevőknek az Európai Unióban, akiknek egyéb termékeket is értékesítenek, néhány olyan termék kivételével, amelyekre az Eurochem csoport meghatározott árképzési rendszerek alkalmazását vállalta.

               (5)

               A határozat (14) preambulumbekezdése szerint, amikor a Bizottság elfogadta a kötelezettségvállalást, az Eurochem csoport értékesítési struktúrája olyan volt, hogy a Bizottság korlátozottnak ítélte a kötelezettségvállalás megkerülésének veszélyét.

         B.   MEGVÁLTOZOTT KÖRÜLMÉNYEK

               (6)

               2012 áprilisában az Eurochem csoport arról tájékoztatta a Bizottságot, hogy megváltozott a vállalati és értékesítési struktúrája, nevezetesen az Európai Unióban megszerezte egy olyan műtrágyagyártó és -értékesítő létesítmény tulajdonjogát, amely nemcsak az érintett termékeket gyártja és értékesíti, hanem egy sor más műtrágyát is.

               (7)

               A Bizottság megvizsgálta ennek a tulajdonszerzésnek a következményeit, és arra a következtetésre jutott, hogy nagy a keresztkompenzáció kockázata. Ha az Eurochem csoport által megszerzett, az Európai Unióban található műtrágyagyártó és -értékesítő létesítmény ugyanazoknak a vevőknek értékesíti termékeit, mint az Eurochem csoport más tagjai, lehetősége van arra, hogy az ezen ügyletekben alkalmazott árakat úgy állapítsa meg, hogy azok ellensúlyozzák a kötelezettségvállalás által érintett minimális importárakat. A kompenzációt azonban nem lehetne a tevékenységek nyomon követésével azonosítani, mivel a közelmúltban megvásárolt műtrágyagyártó és -értékesítő létesítmény által gyártott termékek többségének árszerkezete a nyilvánosság számára semmilyen forrásból nem hozzáférhető, így nem lehet megvizsgálni, hogy a vevők által fizetett árak összhangban állnak-e a termékek értékével, vagy egy esetleges árkedvezményt tartalmaznak, hogy ellensúlyozzák azokat az ügyleteket, amelyek esetében be kell tartani a kötelezettségvállalás által előírt minimális importárakat. Más szóval a kötelezettségvállalás nyomon követése kivihetetlen és megvalósíthatatlan lenne. A Bizottság ennek értelmében arról tájékoztatta az Eurochem csoportot, hogy a kötelezettségvállalás visszavonását tervezi.

               (8)

               Ezt követően az Eurochem csoport felajánlotta, hogy az Oroszországból és az EU-ból származó, és a kötelezettségvállalás hatálya alá tartozó termékeket nem értékesíti ugyanazoknak a vevőknek. Az Eurochem csoport továbbá az egyéb termékek értékesítésére vonatkozó árszabályozást az Unióból származó termékekre is alkalmazná. Ezenkívül minden Oroszországból és az Unióból származó termék értékesítéséről beszámolót kellene készítenie.

               (9)

               A Bizottság véleménye szerint ezek a kötelezettségvállalások a következő okok miatt nem változtathatnak az eredeti megítélésen: 1. az Unióból származó termékekre nem vezethető be árrendszer, 2. nem minden Unióból származó termékről készülne beszámoló és 3.a kötelezettségvállalás nyomon követése kivihetetlen lenne, miként ez a fenti (7) preambulumbekezdésben is szerepel.

               (10)

               Továbbá az sem zárható ki, hogy egyes (az árindexálási mechanizmus alapját képező) árfolyamokat befolyásolná az EU-ban található műtrágyagyártó és -értékesítő létesítmény megszerzése.

               (11)

               Végül pedig az Eurochem csoport 2012 júliusában egy, a vállalat szerkezetében bekövetkezett másik változásról tájékoztatta a Bizottságot, nevezetesen arról, hogy az érintett terméket forgalmazó egyik tagja ellenőrző részvénypakettet szerzett egy mind harmadik országokban, mind az EU-ban létesítményekkel rendelkező műtrágya-forgalmazó csoportban. Ez – miként a fenti (7) preambulumbekezdésben is szerepel – tovább fokozta a keresztkompenzáció kockázatát és még kivihetetlenebbé tette a kötelezettségvállalást.

               (12)

               A fenti megfontolások alapján a Bizottság azt a következtetést vonta le, hogy a vállalat vállalati és értékesítési struktúrájának megváltozását követően nagy a keresztkompenzáció kockázata, továbbá az Eurochem csoporttól elfogadott kötelezettségvállalás kivihetetlenné válik, ezért azt vissza kell vonni.

               (13)

               Az Eurochem csoportot értesítették a Bizottság következtetéseiről, és lehetőséget kapott észrevételei megtételére.

         C.   ÍRÁSBELI BEADVÁNYOK

               (14)

               Az Eurochem csoport lehetőséget kapott a meghallgatásra, és írásos beadványokat is eljuttatott a Bizottsághoz, melyekben felajánlotta, hogy a kötelezettségvállalás tárgyát képező terméket nem értékesíti olyan vevőnek, amelynek a közelmúltban megszerzett, az Európai Unióban található műtrágyagyártó és -értékesítő létesítménye bármely termékét értékesíti. Az Eurochem csoport kifejtette továbbá, hogy az említett műtrágya-forgalmazó csoport a közelmúltban megszerzett, az Európai Unióban található műtrágyagyártó és -értékesítő létesítményének hagyományos értékesítési láncát képezi, ebből kifolyólag nem áll fenn a keresztkompenzáció további kockázata. Ezen túlmenően az Eurochem csoport azt állította, hogy az árfolyamokra gyakorolt hatás csupán elméleti, hiszen saját kereskedelmi érdekeivel ellentétes lenne, ha alacsonyabb áron értékesítené az EU-ból származó ammónium-nitrátját annak érdekében, hogy ezáltal csökkentse az Oroszországból származó ammónium-nitrát indexált importárát.

               (15)

               A Bizottság véleménye szerint a kötelezettségvállalás módosítása nem változtat a kötelezettségvállalás eredeti megítélésén, miszerint az kivihetetlen. Egyrészt attól függetlenül, hogy a kérdéses műtrágya-forgalmazó csoport a közelmúltban megszerzett, az Európai Unióban található műtrágyagyártó és -értékesítő létesítményének hagyományos értékesítési láncát képezi, az mégis az Eurochem csoport új értékesítési láncának tekintendő; ezért a kötelezettségvállalás nyomon követéséhez az Eurochem csoport Európai Unióban található műtrágyagyártó és -értékesítő létesítményének a teljes forgalmát ellenőrizni kellene ahhoz, hogy ki lehessen zárni a keresztkompenzációt, aminek következtében a nyomon követés rendkívül nagy terhet jelentene. Másrészt az árfolyamokra gyakorolt valószínű hatást nem lehet kizárni, mivel az indexált importár meghatározásához használt árfolyamokra a csoport közelmúltban megszerzett, az Európai Unióban található műtrágyagyártó létesítményének értékesítései tényleges hatással lesznek.

         D.   A 2008/577/EK HATÁROZAT MÓDOSÍTÁSA

               (16)

               Ezért az alaprendelet 8. cikkének (9) bekezdésével és a kötelezettségvállalásnak a Bizottságot a kötelezettségvállalás elfogadásának egyoldalú visszavonására felhatalmazó, vonatkozó záradékaival összhangban a Bizottság úgy határozott, hogy vissza kell vonni az Eurochem csoport kötelezettségvállalásának elfogadását, a 2008/577/EK határozatot pedig módosítani kell. Ennek megfelelően a 661/2008/EK rendelet 1. és 2. cikke által kivetett végleges dömpingellenes vámot az Eurochem csoport által gyártott érintett termék (TARIC-kiegészítő kód: A522) behozatalára is ki kell vetni,

         ELFOGADTA EZT A HATÁROZATOT:
   1. cikk
   A Bizottság visszavonja az Open Joint Stock Company (OJSC) „Azot” (Novomoskovsk, Oroszország) és az Open Joint Stock Company (OJSC) „Nevinnomyssky Azot” (Nevinnomyssk, Oroszország) vállalatok által az általuk gyártott és az első független uniós vevőnek közvetlenül értékesített, vagy az Eurochem Trading GmbH (Zug, Svájc) által, vagy az Open Joint Stock Company (OJSC) Mineral and Chemical Company „Eurochem” (Moszkva, Oroszország) és az EuroChem Trading GmbH (Zug, Svájc) (a továbbiakban: Eurochem csoport) közvetítésével az első független uniós vevőnek értékesített ammónium-nitrát (TARIC-kiegészítő kód: A522) behozatalára adott kötelezettségvállalás elfogadását.
   2. cikk
   A 2008/577/EK határozat 1. cikkében szereplő táblázat helyébe a következő táblázat lép:

                  „Ország

                  Vállalatok

                  TARIC-kiegészítő kód

                  Oroszország

                  JSC Acron, Veliky Novgorod, Oroszország és JSC Dorogobuzh, Dorogobuzh, Oroszország, az Acron holdingvállalat tagjai.

                  A532”

   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2012. október 10-én.

            a Bizottság részéről

            az elnök

         José Manuel BARROSO

      (1)  HL L 343., 2009.12.22., 51. o.

      (2)  HL L 198., 1995.8.23., 1. o.

      (3)  HL L 102., 2002.4.18., 1. o.

      (4)  HL L 185., 2008.7.12., 1. o.

      (5)  HL L 278., 2009.10.23., 1. o.

      (6)  HL L 185., 2008.7.12., 43. o.

      (7)  HL C 171., 2012.6.16., 25. o.


title: 2008/577/EK: A Bizottság határozata ( 2008. július 4. ) az Oroszországból és Ukrajnából származó ammónium-nitrát behozatalára vonatkozó dömpingellenes eljárással kapcsolatban vállalt kötelezettségvállalások elfogadásáról

text:
               12.7.2008

               HU

               Az Európai Unió Hivatalos Lapja

               L 185/43

      A BIZOTTSÁG HATÁROZATA

   (2008. július 4.)
   az Oroszországból és Ukrajnából származó ammónium-nitrát behozatalára vonatkozó dömpingellenes eljárással kapcsolatban vállalt kötelezettségvállalások elfogadásáról
   (2008/577/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: alaprendelet) és különösen annak 8. és 9. cikkére,
   a tanácsadó bizottsággal folytatott konzultációt követően,
   mivel:
   A.   AZ ELJÁRÁS

               (1)

               A Tanács a 2022/95/EK rendelettel (2) végleges dömpingellenes vámot vetett ki az Oroszországból származó ammónium-nitrát (a továbbiakban: érintett termék) behozatalára. Egy ezt követő vizsgálat alapján, amely megállapította, hogy a vám hatását semlegesítették, a 663/98/EK tanácsi rendelettel (3) módosították az intézkedéseket. Az alaprendelet 11. cikkének (2) bekezdése és 11. cikkének (3) bekezdése szerinti hatályvesztési, illetve időközi felülvizsgálat iránti kérelem benyújtását követően a Tanács a 658/2002/EK (4) rendelettel 47,07 EUR/tonna összegű végleges dömpingellenes vámot vetett ki az Oroszországból származó, a 3102 30 90 és 3102 40 90 KN-kód alá tartozó ammónium-nitrát behozatalára.

               (2)

               A 132/2001/EK rendelettel (5) a Tanács 33,25 EUR/tonna végleges dömpingellenes vámot vetett ki az Ukrajnából származó ammónium-nitrát behozatalára. A 2006. januárjában indított hatályvesztési felülvizsgálatot követően a Tanács a 442/2007/EK rendelettel (6) két évvel meghosszabbította az intézkedéseket jelenlegi szintjükön.

               (3)

               A 993/2004/EK rendelettel (7) a Tanács speciális kötelezettségvállalások (a továbbiakban: bővítési kötelezettségvállalások) keretében mentességet biztosított az Európai Unióhoz 2004. május 1-jén csatlakozott új tagállamokba (a továbbiakban: az EU-10) érkező behozatalra kivetendő dömpingellenes vámok alól, és felhatalmazta a Bizottságot, hogy e bővítési kötelezettségvállalásokat elfogadja. Mindezek alapján a Bizottság az 1001/2004/EK rendelettel (8) elfogadott három ilyen kötelezettségvállalást, amelyeket az Eurochem vállalatcsoporthoz tartozó „Eurochem”, az „Acron” holdingvállalathoz tartozó JSC Acron és JSC Dorogobuzh oroszországi exportáló gyártók, valamint az ukrajnai exportáló gyártó ajánlott fel.

               (4)

               Az 1996/2004/EK rendelettel (9) a Bizottság az említett exportáló gyártóktól új kötelezettségvállalásokat fogadott el, amelyek 2005. május 20-án lejáró további időszakra szóltak.

               (5)

               Egy olyan időközi felülvizsgálatot követően, amelynek hatálya az érintett termék fogalommeghatározására korlátozódott, a Tanács a 945/2005/EK rendelettel (10) úgy határozott, hogy pontosítani kell az érintett termék fogalommeghatározását, a hatályos intézkedéseket pedig az érintett termékre akkor is alkalmazni kell, amennyiben azt egyéb műtrágyákhoz használják fel, ammónium-nitrát tartalmuk arányában más, kisebb jelentőségű anyagokkal és elemekkel együtt.

               (6)

               2005. november 30-án a Bizottság az Európai Unió Hivatalos Lapjában közzétett értesítésben (11) bejelentette, hogy az Eurochem kérésére az Oroszországból származó ammónium-nitrát behozatalára vonatkozó részleges időközi felülvizsgálatot indít.

               (7)

               2006. december 19-én a Bizottság az Európai Unió Hivatalos Lapjában közzétett értesítésben (12) bejelentette, hogy az Acron kérésére az Oroszországból származó ammónium-nitrát behozatalára vonatkozó részleges időközi felülvizsgálatot indít.

               (8)

               2006. december 19-én a Bizottság az Európai Unió Hivatalos Lapjában közzétett értesítésben (13) bejelentette, hogy a Cherkassy kérésére az Ukrajnából származó ammónium-nitrát behozatalára vonatkozó részleges időközi felülvizsgálatot indít.

               (9)

               Az Acron és a Cherkassy vonatkozásában a részleges időközi felülvizsgálat végleges megállapításait és következtetéseit a 236/2008/EK rendelet (14), illetve a 237/2008/EK rendelet (15) tartalmazza. Az időközi felülvizsgálatok során az Acron és a Cherkassy jelezte kötelezettségvállalás megtétele iránti szándékát, de az alaprendelet 8. cikkének (2) bekezdésében meghatározott határidőn belül nem nyújtott be megfelelően alátámasztott kötelezettségvállalási ajánlatot. Az említett tanácsi rendeletekben megállapítottaknak megfelelően azonban a Tanács úgy vélte, hogy a 236/2008/EK rendelet (61) és (62) preambulumbekezdésében, valamint a 237/2008/EK rendelet (46) és (47) preambulumbekezdésében említett okoknál fogva kivételesen mindkét vállalat számára lehetővé kell tenni, hogy az említett rendelet hatálybalépésétől számított tíz naptári napon belül elkészítse kötelezettségvállalási ajánlatát. Az említett tanácsi rendeletek kihirdetését követően és az azokban meghatározott határidőkön belül az Acron és a Cherkassy elfogadható, árra vonatkozó kötelezettségvállalásokat tett az alaprendelet 8. cikkének (1) bekezdésével összhangban.

               (10)

               Az Eurochemre vonatkozó részleges időközi felülvizsgálatra vonatkozó végleges megállapításokat és következtetéseket az Oroszországból származó ammónium-nitrát behozatalára vonatkozó végleges dömpingellenes vámról szóló 661/2008/EK tanácsi rendelet (16) tartalmazza. A vizsgálat során az Eurochem elfogadható, árra vonatkozó kötelezettségvállalásokat ajánlott fel az alaprendelet 8. cikkének (1) bekezdésével összhangban.

               (11)

               Ezeket az intézkedéseket a 2007. április 14-én indított hatályvesztési felülvizsgálatot követő 661/2008/EK (17) rendelettel fenntartották.

         B.   KÖTELEZETTSÉGVÁLLALÁSOK

               (12)

               Az említett részleges időközi felülvizsgálatok során az exportáló gyártók kötelezettségvállalásokat ajánlottak fel az alaprendelet 8. cikkének (1) bekezdésével összhangban. A kötelezettségvállalásokban az exportáló gyártók felajánlották, hogy az érintett terméket a dömping káros hatásainak kiküszöböléséhez szükséges áron vagy afölött értékesítik. Emellett az ajánlatok lehetővé teszik az érintett termék minimálárának a termék nyilvános nemzetközi árfolyamához viszonyított indexálását, tekintettel arra, hogy az érintett termék ára jelentős mértékben változhat. Az exportáló gyártók ajánlása azt is tartalmazta, hogy tiszteletben tartanak bizonyos mennyiségi felső határt annak érdekében, hogy behozataluk ne befolyásolja az árakat Franciaországban és az Egyesült Királyságban. Ezek az árak adják az indexálás alapját. A mennyiségi felső határ szintjét az érintett termék teljes közösségi felhasználásának körülbelül 12 %-ában határozták meg.

               (13)

               Emellett az exportáló gyártók – az árra vonatkozó kötelezettségvállalásnak az árak keresztkompenzációval történő megkerülése kockázatának mérséklése érdekében – felajánlották, hogy azt a terméket, amelyre a kötelezettségvállalás vonatkozik, nem az Európai Közösségben található ugyanazon vevők számára értékesítik, mint amelyeknek más termékeket is eladnak, azon termékek kivételével, amelyek vonatkozásában az exportáló gyártók vállalják, hogy betartják a különböző árszabályozási rendszereket.

               (14)

               Az exportáló gyártók a Bizottságot rendszeresen és részletesen tájékoztatják a Közösségbe irányuló kivitelükről, vagyis a Bizottság hatékonyan ellenőrizheti a kötelezettségvállalások teljesítését. Továbbá az exportáló gyártók értékesítési szerkezete olyan, hogy a Bizottság szerint csekély a kötelezettségvállalás megkerülésének kockázata.

               (15)

               A felajánlott kötelezettségvállalások nyilvánosságra hozatalát követően a közösségi gazdasági ágazat kifogásolta e felajánlott kötelezettségvállalásokat. A közösségi gazdasági ágazat azt állította, hogy az érintett termék árai változékonyak, és az érintett termék tőzsdén jegyzett árán alapuló minimum importárak indexálása nem minden piaci feltétel mellett működik; különösen a kínálat vezérelte piacon nem bizonyulna működőképesnek. A közösségi gazdasági ágazat ezért javasolta, hogy a minimumárak indexálásának alapját a waidhausi határparitáson jegyzett földgáz ára alkossa. E tekintetben azonban meg kell jegyezni, hogy a földgázalapú indexálást ezekben az esetekben nem tekintik kivitelezhetőnek, mert az érintett termék és a földgáz ára nehezen viszonyítható egymáshoz. A közösségi gazdasági ágazat arra vonatkozó észrevételeivel kapcsolatban, hogy a kínálat vezérelte piacon a jelenlegi indexálási képlet nem lenne működőképes, meg kell jegyezni, hogy a Bizottság ellenőrizni fogja a kötelezettségvállalásokat, és amennyiben egyértelmű bizonyíték jelezné, hogy azok már nem kivitelezhetők, a Bizottság a (19) preambulumbekezdésben ismertetettek szerint haladéktalanul intézkedik a helyzet kiigazítása érdekében.

               (16)

               A közösségi gazdasági ágazat emellett azt állította, hogy a mennyiségi felső határ szintje túl magas lenne, és azt kérte, hogy azt a teljes közösségi felhasználás 4 %-ában határozzák meg. Állítása szerint a vállalatok a (12) preambulumbekezdésben említett összegekkel befolyásolni tudnák a közösségi piac árait, és ezáltal a minimumárak indexálása kivitelezhetetlen lenne. Ebből a szempontból meg kell jegyezni, hogy a mennyiségi felső határt olyan szinten állapították meg, amelyet megfelelőnek ítéltek a következőkhöz: i. megnyugtatóan mérsékli azt a kockázatot, hogy a vállalatok befolyásolják a brit és francia piac árait, ellehetetlenítve az indexálási képletet; valamint ii. elegendően magas ahhoz, hogy a kötelezettségvállalások ugyanakkor gyakorlatilag kivitelezhetők lehessenek. Emellett a közösségi gazdasági ágazat elmulasztotta állításait arra vonatkozó bizonyítékokkal alátámasztani, hogy miként lenne elegendő a teljes közösségi felhasználás 4 %-át meghaladó bármely mennyiség ahhoz, hogy kedvezőtlen hatást gyakoroljon az árakra.

               (17)

               A közösségi gazdasági ágazat továbbá „fokozatos mennyiségi felső határ” bevezetését javasolta, ahol az egyes exportáló gyártókra vonatkozó mennyiségi felső határt évente növelnék attól függően, milyen mértékben tartották tiszteletben a kötelezettségvállalás feltételeit. Ezt a javaslatot a Bizottság elutasította, mert a mennyiségi felső határ egyetlen célja az, hogy mérsékelje a minimumárak indexálásához alapul szolgáló árak befolyásolásának kockázatát. Meg kell jegyezni azt is, hogy a kötelezettségvállalás megszegése esetén a kötelezettségvállalás elfogadását a Bizottság visszavonhatja.

               (18)

               Emellett a közösségi gazdasági ágazat azzal érvelt, hogy mivel az exportáló gyártók a kötelezettségvállalás hatálya alá tartozó érintett termékkel együtt más termékeket is értékesíthetnek ugyanazon európai közösségbeli vásárlóknak, fokozottan fennáll a keresztkompenzáció veszélye, vagyis a kötelezettségvállalás hatálya alá nem tartozó termékeket mesterségesen alacsony áron értékesíthetik annak érdekében, hogy így kompenzálják a kötelezettségvállalás hatálya alá tartozó termékek minimum importárait. E tekintetben meg kell jegyezni, hogy a (13) preambulumbekezdésben említetteknek megfelelően a kötelezettségvállalás a keresztkompenzáció veszélyének korlátozása érdekében speciális záradékokat tartalmaz. Ennek megfelelően a közösségi gazdasági ágazat részéről felmerült aggályokra a Bizottság megfelelő választ adott.

               (19)

               Tekintettel a fentiekre, az oroszországi és ukrajnai exportáló gyártók által felajánlott kötelezettségvállalások elfogadhatók.

               (20)

               A kötelezettségvállalások különleges elemeire (elsősorban az indexálási képletre) tekintettel azonban a Bizottság rendszeresen értékelni fogja a kötelezettségvállalások kivitelezhetőségét. A kivitelezhetőség értékeléséhez a Bizottság – noha nem kizárólagosan – az alábbi kritériumokat veszi figyelembe: az érintett termék árai a francia és brit piacon; az együttható összege az indexálási képletben; az exportáló gyártó negyedéves értékesítési jelentéseiben feltüntetett eladási árai; a közösségi gazdasági ágazat jövedelmezősége. Amennyiben a kivitelezhetőség értékelése azt mutatja ki, hogy a közösségi gazdasági ágazat jövedelmezőségének csökkenése a kötelezettségvállalások hatásának tulajdonítható, a Bizottság az alaprendelet 8. cikkének (9) bekezdésével összhangban haladéktalanul visszavonja a kötelezettségvállalások elfogadását.

               (21)

               Annak érdekében, hogy a Bizottság hatékonyan ellenőrizni tudja, hogy a vállalatok betartják-e a kötelezettségvállalásokat, a szabad forgalomba bocsátás iránti kérelem megfelelő vámhatóságnak történő benyújtásakor a dömpingellenes vám fizetése alóli mentesség feltételei a következők: i. kötelezettségvállalási számla bemutatása, amely legalább a 661/2008/EK rendelet mellékletében, valamint a 662/2008/EK rendelet (18) mellékletében felsorolt elemeket tartalmazza; ii. az importált termékeket az említett vállalatok gyártották és szállították, valamint az első független közösségi vevő részére közvetlenül számlázták-e; valamint iii. a vámhatóságnak bejelentett és bemutatott termékek pontosan megfelelnek-e a kötelezettségvállalási számlában szereplő leírásnak. Amennyiben nem kerül bemutatásra ilyen számla, vagy nem felel meg a vámhatóságnak bemutatott terméknek, a megfelelő mértékű dömpingellenes vámot kell befizetni.

               (22)

               A kötelezettségvállalások betartásának további biztosítása érdekében az importőröket a 661/2008/EK rendelet és a 662/2008/EK rendelet tájékoztatta arról, hogy az említett rendeletekben előírt feltételek teljesítésének elmaradása esetén, vagy amennyiben a Bizottság visszavonja a kötelezettségvállalások elfogadását, vámtartozás vethető ki az érintett tranzakciókra.

               (23)

               A kötelezettségvállalás megszegése vagy visszavonása esetén, illetve ha a Bizottság visszavonja a kötelezettségvállalás elfogadását, az alaprendelet 9. cikkének (4) bekezdésével összhangban kivetett dömpingellenes vámot kell automatikusan alkalmazni az alaprendelet 8. cikkének (9) bekezdésével összhangban,

         A KÖVETKEZŐKÉPPEN HATÁROZOTT:
   1. cikk
   Az alábbiakban felsorolt exportáló gyártók által az Oroszországból és Ukrajnából származó ammóniumnitrát-behozatalokra vonatkozó dömpingellenes eljárással kapcsolatosan felajánlott kötelezettségvállalásokat a Bizottság elfogadja.

               Ország

               Vállalatok

               Kiegészítő TARIC-kód

               Oroszország

               Gyártó: OJSC NAK Azot, Novomoskovsk, Oroszország vagy OJSC Nevinnomyssky Azot, Nevinnomyssk, Oroszország, az első független közösségi vevőnek közvetlenül értékesítve, vagy pedig az Eurochem Trading GmbH, Zug, Svájc vagy az Open Joint Stock Company (OJSC) Mineral and Chemical Company „Eurochem”, Moszkva, Oroszország és az Eurochem Trading GmbH, Zug, Svájc közvetítésével az első független közösségi vevőnek értékesítve.

               A522

               Oroszország

               JSC Acron, Veliky Novgorod, Oroszország és JSC Dorogobuzh, Dorogobuzh, Oroszország, az Acron holdingvállalat tagjai.

               A532

               Ukrajna

               Open Joint Stock Company (OJSC) Azot Cherkassy, Ukrajna.

               A521

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2008. július 4-én.

            a Bizottság részéről

         Peter MANDELSON

            a Bizottság tagja

      (1)  HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.

      (2)  HL L 198., 1995.8.23., 1. o. A 663/98/EK rendelettel (HL L 93., 1998.3.26., 1. o.) módosított rendelet.

      (3)  HL L 93., 1998.3.26., 1. o.

      (4)  HL L 102., 2002.4.18., 1. o. A legutóbb a 945/2005/EK rendelettel (HL L 160., 2005.6.23., 1. o.) módosított rendelet.

      (5)  HL L 23., 2001.1.25., 1. o. A legutóbb a 945/2005/EK rendelettel módosított rendelet.

      (6)  HL L 106., 2007.4.24., 1. o.

      (7)  HL L 182., 2004.5.19., 28. o.

      (8)  HL L 183., 2004.5.20., 13. o.

      (9)  HL L 344., 2004.11.20., 24. o.

      (10)  HL L 160., 2005.6.23., 1. o.

      (11)  HL C 300., 2005.11.30., 8. o.

      (12)  HL C 311., 2006.12.19., 55. o.

      (13)  HL C 311., 2006.12.19., 57. o.

      (14)  HL L 75., 2008.3.18., 1. o.

      (15)  HL L 75., 2008.3.18., 8. o.

      (16)  Lásd e Hivatalos Lap 1. oldalát.

      (17)  HL C 81., 2007.4.14., 2. o.

      (18)  Lásd e Hivatalos Lap 35. oldalát.


title: A Tanács (EU) 2016/394 határozata (2016. március 14.) a Burundi Köztársasággal az egyrészről az afrikai, karibi és csendes-óceáni államok, másrészről az Európai Közösség és tagállamai közötti partnerségi megállapodás 96. cikke alapján folytatott konzultációs eljárás lezárásáról

text:
               18.3.2016

               HU

               Az Európai Unió Hivatalos Lapja

               L 73/90

         A TANÁCS (EU) 2016/394 HATÁROZATA
   (2016. március 14.)
   a Burundi Köztársasággal az egyrészről az afrikai, karibi és csendes-óceáni államok, másrészről az Európai Közösség és tagállamai közötti partnerségi megállapodás 96. cikke alapján folytatott konzultációs eljárás lezárásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az egyrészről az afrikai, karibi és csendes-óceáni államok, másrészről az Európai Közösség és tagállamai közötti, 2000. június 23-án Cotonouban aláírt (1) és 2010. június 22-én Ouagadougouban (Burkina Faso) felülvizsgált, partnerségi megállapodásra (2) (a továbbiakban: AKCS-EU partnerségi megállapodás) és különösen annak 96. cikkére,
   tekintettel a tagállamok kormányainak a Tanács keretében ülésező képviselői között létrejött, az AKCS-EU partnerségi megállapodás végrehajtása érdekében meghozandó intézkedésekről és követendő eljárásokról szóló belső megállapodásra (3) és különösen annak 3. cikkére,
   tekintettel az Európai Bizottságnak az Unió külügyi és biztonságpolitikai főképviselőjével egyetértésben tett javaslatára,
   mivel:

               (1)

               A Burundi Köztársaság nem tartja tiszteletben az AKCS-EU partnerségi megállapodás 9. cikkében említett lényegi elemeket.

               (2)

               Az AKCS-EU partnerségi megállapodás 96. cikke alapján 2015. december 8-án az afrikai, karibi és csendes-óceáni államok csoportja, az Afrikai Unió, a Kelet-afrikai Közösség és az ENSZ képviselőinek jelenlétében konzultációk kezdődtek a Burundi Köztársasággal.

               (3)

               E konzultációk során a burundi kormány képviselői kötelezettségvállalásokra vonatkozó javaslatokat terjesztettek elő. Ezek a kötelezettségvállalási javaslatok elégtelennek minősültek.

               (4)

               Következésképpen az AKCS-EU partnerségi megállapodás 96. cikke alapján megkezdett konzultációk lezárásáról és a kötelezettségvállalások végrehajtását célzó megfelelő intézkedések elfogadásáról döntést kell hozni,

         ELFOGADTA EZT A HATÁROZATOT:
   1. cikk
   A Burundi Köztársasággal az AKCS-EU partnerségi megállapodás 96. cikkével összhangban folytatott konzultációk lezárulnak.
   2. cikk
   A mellékletben található levélben megállapított intézkedések az AKCS-EU partnerségi megállapodás 96. cikke (2) bekezdésének c) pontjában említett megfelelő intézkedésekként elfogadásra kerülnek.
   3. cikk
   Ez a határozat az elfogadásának napján lép hatályba.
   A határozatot, lehetőség szerint az Európai Külügyi Szolgálat és a Bizottság szolgálatainak közös nyomonkövetési missziói keretében rendszeresen, legalább hathavonta felül kell vizsgálni.

      Kelt Brüsszelben, 2016. március 14-én.

            a Tanács részéről

            az elnök

         F. MOGHERINI

      (1)  HL L 317., 2000.12.15., 3. o.

      (2)  HL L 287.,2010.11.4., 3. o.

      (3)  HL L 317., 2000.12.15., 376. o.

      MELLÉKLET

         Tisztelt Köztársasági Elnök Úr!
         Az Európai Unió úgy véli, hogy a Burundi Köztársaság nem tartotta tiszteletben az egyrészről az afrikai, karibi és csendes-óceáni államok, másrészről az Európai Közösség és tagállamai közötti, 2000. június 23-án Cotonou-ban aláírt, partnerségi megállapodás (a továbbiakban: AKCS-EU partnerségi megállapodés) 9. cikkében említett egyes lényegi elemeket. Az Unió több alkalommal – különösen az AKCS-EU partnerségi megállapodás 8. cikke szerint folytatott intenzív párbeszéd során – hangot adott az emberi jogok, a demokrácia és a jogállamiság elveinek megsértésével kapcsolatos aggodalmának.
         Az Európai Unió ezért megkezdte Burundi kormányával az AKCS-EU partnerségi megállapodás 96. cikke szerinti konzultációkat, hogy megvizsgálja ezeket az aggodalmakat és azok orvoslásának módjait.
         Miután Burundi kormánya elfogadta az Európai Unió felkérését, 2015. december 8-án Brüsszelben megkezdődtek a konzultációk.
         A találkozó során a felek az AKCS-EU partnerségi megállapodás lényegi elemei és az arushai megállapodásban foglalt elvek alapján tárgyalást folytattak a demokratikus elvek és értékek, az emberi jogok és a jogállamiság tiszteletben tartásához való gyors visszatérés biztosításához szükséges intézkedésekről. A megbeszélés és az eszmecserék kilenc téma köré csoportosultak, amelyekkel kapcsolatban az Európai Unió egyedi és konkrét kötelezettségvállalásokat várt Burundi kormánya részéről.
         Az Európai Unió a konzultációk során tudomásul vette a burundi fél válaszait, különösen a következőkkel kapcsolatban:

                     —

                     a magántulajdonban lévő médiumok újbóli megnyitása és az azzal kapcsolatos viták rendezése a sajtótörvény alkalmazásával,

                     —

                     az újságírói szakma gyakorlásának szabadsága,

                     —

                     a civil társadalom és az emberi jogi jogvédők szabadsága és biztonsága,

                     —

                     a folyamatban lévő bírósági ügyeknek az AKCS-EU partnerségi megállapodás 8. cikke szerint folytatott intenzív párbeszéd során kért kötelezettségvállalásoknak megfelelően történő kezelése,

                     —

                     a tüntetések során letartóztatott foglyok helyzete,

                     —

                     az állítólagosan elkövetett kínzásokról és bírósági eljárás nélküli kivégzésekről vizsgálatok lefolytatása,

                     —

                     a burundi felek közötti párbeszéd megtartása a Kelet-afrikai Közösséggel és az Afrikai Unióval vagy egy másik nemzetközi közvetítővel együttműködésben, ami lehetővé teszi a demokrácia elveihez való visszatérést,

                     —

                     a nemzeti rendőrségen és a védelmi erőkön kívül valamennyi fegyveres szervezet lefegyverzése és leszerelése a nemzetközi megfigyelők támogatásával,

                     —

                     válságmegoldási terv végrehajtása kidolgozandó ütemterv alapján.

               A konzultációk lezárásakor megfogalmazott következtetéseiben az Európai Unió tudomásul vette a burundi kormánynak az információk pontosítására és a bizonyos bírósági eljárások felgyorsítására vonatkozó kötelezettségvállalását. Az Európai Unió azonban ezzel egyidejűleg megállapította, hogy a burundi kormány képviselői által adott válaszok nem teszik lehetővé sem a Burundi Köztársasággal kialakított partnerség lényegi elemei megsértésének átfogó orvoslását, sem az Afrikai Unió Béke és Biztonsági Tanácsának 2015. október 17-i és november 13-i határozatára vonatkozó megfelelő válaszlépéseket.
         Az uniós fél ezért úgy határozott, hogy lezárja a konzultációkat, és meghozza az AKCS-EU partnerségi megállapodás 96. cikke (2) bekezdésének c) pontjában rögzített megfelelő intézkedéseket.
         Az AKCS-EU partnerségi megállapodás lényegi elemeinek tiszteletben tartásához való visszatérés együtt jár majd az együttműködés fokozatos normalizálódásával. A kötelezettségvállalások jegyzékét tartalmazó melléklet egyrészt pontosítja az elvárt kötelezettségvállalásokat négy olyan fő területre bontva, amelyeket párhuzamosan fognak értékelni, másrészt felsorolja a megállapított eredmények nyomán hozandó megfelelő intézkedéseket. Amint azt Ön is tapasztalhatja, terveink között szerepel az AMISOM misszióban részt vevő burundi kontingensnek nyújtott (az Afrikai Békekeret alapján az Európai Fejlesztési Alapból finanszírozott) támogatásunk finanszírozási feltételeinek és kifizetési módozatainak az Afrikai Unióval egyeztetve történő felülvizsgálata és kiigazítása.
         Az Európai Unió fenntartja azon jogát, hogy a politikai helyzet alakulásának és a kötelezettségvállalások végrehajtásának függvényében módosítsa ezeket az intézkedéseket.
         Az AKCS-EU partnerségi megállapodás 96. cikke szerinti eljárás keretében az Európai Unió a határozat érvényességi ideje alatt folytatja a burundi helyzet szoros figyelemmel kísérését. Ezen időszak alatt folytatódik majd a párbeszéd a burundi kormánnyal az AKCS-EU partnerségi megállapodás lényegi elemeihez való visszatérés elősegítése érdekében. Az Európai Unió rendszeresen meg fogja vizsgálni a helyzetet, első alkalommal az elkövetkező hathónapos időszakon belül. A Tanács a burundi helyzet alakulásának és kötelezettségvállalások teljesítésének vagy elmulasztásának függvényében felülvizsgálhatja a 96. cikk szerinti határozatot.
         Tisztelettel,

               a Tanács részéről

            F. MOGHERINI

               elnök

               a Bizottság részéről

            N. MIMICA

               biztos

         MELLÉKLET

            KÖTELEZETTSÉGVÁLLALÁSOK

                     A burundi kormány kötelezettségvállalásai

                     Az Európai Unió megfelelő intézkedései

                     A kötelezettségvállalások hiánya (az AKCS-EU partnerségi megállapodás 96. cikke szerinti konzultációk lezárásának idején fennálló helyzet): az AKCS-EU partnerségi megállapodás 9. cikkében említett lényegi elemeket, i. az emberi jogokat, ii. a demokrácia elveit és iii. a jogállamiságot nem tartják tiszteletben.

                     Az Európai Unió (1) fenntartja a burundi lakosság számára nyújtott támogatását. Az Európai Unió folytatja a teljesítés alatt álló szerződések, valamint a sürgősségi, közvetlenül a lakosság és a civil társadalom támogatására irányuló, a szegénység elleni küzdelemmel és az alapvető szolgáltatásokhoz való hozzáféréssel kapcsolatos fellépések finanszírozását.
                     E tekintetben két szükséghelyzeti programot (egészségügyi ellátáshoz való hozzáférés – 40 000 000  EUR – és táplálkozás/vidékfejlesztés – 15 000 000  EUR – terjesztenek az Európai Unió döntéshozó szervei elé jóváhagyásra. Az Unió a tervek szerint e projektek végrehajtásával nem kormányzati szervezeteket és/vagy nemzetközi ügynökségeket bíz meg.
                     A humanitárius jellegű intézkedések végrehajtása – beleértve a menekültek támogatását is – folytatódik a felmért szükségletek alapján és a lakossághoz való eljutás lehetőségének függvényében.
                     Ugyanakkor a burundi közigazgatás vagy intézmények számára közvetlenül nyújtott pénzügyi támogatásokat vagy alapokból nyújtott támogatásokat (beleértve a költségvetés-támogatásokat) az Unió felfüggeszti.
                     Az AMISOM misszióban részt vevő burundi katonák juttatásának, valamint a bevetést megelőző kiképzés költségeire a burundi kormánynak kifizetett kvótahányadnak (amelyeket az Afrikai Békekeret alapján az Európai Fejlesztési Alapból finanszíroznak) finanszírozási feltételeit és kifizetési módozatait a EU az Afrikai Unióval konzultálva felülvizsgálja és kiigazítja.
                     Ezek az intézkedések nem terjednek ki a regionális integrációt célzó programokra és juttatásokra, függetlenül azok végrehajtási módjától.

                     Azok a területek, amelyeken az EU a burundi kormány kötelezettségvállalását várja, és az azokhoz tartozó Indikátorok. E területek és a hozzájuk tartozó Indikátorok értékelésére – alakulásuk függvényében – globálisan kerül sor.
                     1.   Politikai megállapodás a válságmegoldási tervről
                     Elvárt kötelezettségvállalások

                                 1.1.

                                 Részvétel a Kelet-afrikai Közösséggel és az Afrikai Unióval vagy egy másik nemzetközi közvetítővel együttműködésben egy olyan párbeszédben, amely lehetővé teszi a demokrácia elveihez való visszatérést

                           Indikátor:

                                 —

                                 A politikai élet valamennyi elemét egybegyűjtő inkluzív politikai párbeszéd tényleges megtartása a nemzetközi közvetítők által meghatározott feltételekkel és e határozat tiszteletben tartásával, aminek a jogállamság és az inkluzív kormányzás visszaállítása érdekében válságmegoldási terv kidolgozásához vagy a válság konszenzuson alapuló és békés megoldásához kell vezetnie, mégpedig az arushai megállapodás tiszteletben tartásával.

                     A megvalósítás vagy meghatározás alatt álló programokon túlmenően a 11. Európai Fejlesztési Alap (EFA) nem lekötött egyenlege 322 000 000  EUR-nak felel meg (2). Ezek az alapok továbbra is Burundi rendelkezésére állnak és igénybe vehetők a kötelezettségvállalások teljesítése terén elért eredmények függvényében. Az EU az előrelépés értékelése és a burundi kormánynak a négy tengely (megbékélés, bírósági ügyek kezelése, politikai párbeszéd és válságmegoldási terv végrehajtása) mentén tett kötelezettségvállalásai alapján a következő szakaszok szerint fokozatosan fogja meghozni a megfelelő intézkedéseket:

                                 1.

                                 A megfigyelt kedvező eredmények függvényében a lakosság legkiszolgáltatottabb csoportjainak közvetlenül nyújtott támogatás fenntartásán túl az Európai Unió illetékes szervei eseti alapon pénzügyi kötelezettségvállalásokat fognak előirányozni a közigazgatás és az intézmények kapacitásépítésére azok sürgősségének és relevanciájának függvényében.

                                 2.

                                 Jelentősebb előrehaladás esetén az Európai Unió értékelni fogja a 10. EFA program alapján nyújtott költségvetés-támogatás utolsó részletének (maximum 11 500 000  EUR) kifizetési dokumentációját.

                           Az eredetileg 2015-re tervezett (költségvetés-támogatáson kívüli) projektek elfogadása újraindulhat.

                                 1.2.

                                 A leszerelés folytatása nemzetközi megfigyelők támogatásával; egyedül a nemzeti rendőrség és a védelmi erők biztosítják a közrend fenntartásával kapcsolatos feladatok gyakorlását a jogállamiság tiszteletben tartásával.

                           Indikátor:

                                 —

                                 Az Afrikai Unió Béke és Biztonsági Tanácsának a leszerelésről szóló határozatainak (különösen a katonai szakértők kirendeléséről szóló, 2015. június 13-i határozat), valamint az ENSZ-BT határozatainak (különösen a 2015. november 12-i) végrehajtása folyamatban van;

                                 3.

                                 A válságmegoldási terv előkészítése és támogatása érdekében az intézkedések teljesebb mértékű végrehajtása lehetővé fogja tenni a 11. EFA nemzeti indikatív programja (PIN) kormányzás összetevőjének és a 11. EFA költségvetés-támogatási programjának újraindítását.

                           Így újraindult az energiaszektorban 2016-ra előirányzott program is.

                                 4.

                                 Végezetül, az összes intézkedés végrehajtása lehetővé fogja tenni az Európai Uniónak a 11. EFA PIN keretében Burundi számára előirányzott valamennyi programjának és finanszírozásának (432 000 000  EUR) maradéktalan végrehajtását.

                     2.   A megbékélést és a politikai tér megnyitását célzó intézkedések
                     Elvárt kötelezettségvállalások

                                 2.1.

                                 A magántulajdonú médiumok újbóli megnyitása és az azokkal kapcsolatos viták rendezése a sajtótörvény alkalmazásával

                           Indikátor:

                                 —

                                 A független rádiók és televíziók az ország egész területére sugároznak műsort a tájékoztatás pluralizmusának biztosítása érdekében.

                                 2.2.

                                 Az újságírói hivatás teljes biztonságban való gyakorlásának szabadsága;

                           Indikátor:

                                 —

                                 Az újságírók megfélemlítése elleni küzdelmet szolgáló konkrét intézkedések megtétele

                                 —

                                 Az újságírók elleni erőszakos cselekmények elkövetőivel szembeni büntetőeljárásokra vonatkozó bizonyítási cselekmények; az újságírókat a sajtótörvénynek megfelelően és a véleménynyilvánítás szabadságának tiszteletben tartásával kezelik.

                                 2.3.

                                 A civil társadalom és az emberi jogi jogvédők szabadsága és biztonsága

                           Indikátor:

                                 —

                                 A bizonyos civil társadalmi szervezetek tevékenységeinek felfüggesztéséről szóló, 2015. november 23-i rendelet hatályon kívül helyezése; az emberi jogi jogvédők megfélemlítésének beszüntetése.

                     3.   A bírósági ügyekhez kapcsolódó intézkedések
                     Elvárt kötelezettségvállalások

                                 3.1.

                                 A folyamatban lévő olyan bírósági ügyek kezelése, mint amelyek a 8. cikk szerinti intenzív párbeszéd során merültek fel

                           Indikátor:

                                 —

                                 Fellebbviteli tárgyalások megtartása az érintett ügyekben (MSD, F. Bamvuginyumvira, L. Ngendakumana) a szabályokkal összhangban és a védelemhez való jog tiszteletben tartásával.

                                 3.2.

                                 A tüntetésekkel és a biztonságot érintő incidensekkel kapcsolatosan fogva tartottak ügyeinek a burundi büntető törvénykönyvvel és a nemzetközi előírásokkal összhangban történő kezelése.

                           Indikátor:

                                 —

                                 a szabadon bocsátást, valamint az esetleges elfogatóparancsok visszavonást bizonyító olyan jogi aktusok előállítása adott esetben, olyan tüntetők számára, akik nem követtek el erőszakos cselekményeket. A továbbra is büntetőjogi eljárás alá vont tüntetők bíróság elé állítása a jogszabályban megállapított határidőkön belül és Burundi törvényeinek tiszteletben tartásával, ideértve a Burundi által a tisztességes eljáráshoz való jog területén ratifikált nemzetközi normákat is.

                                 3.3.

                                 Az állítólagosan elkövetett kínzásokról és bírósági eljárás nélküli kivégzésekről lefolytatandó vizsgálatok és az azok során megállapított feladatok nyomon követése

                           Indikátor:

                                 —

                                 Az elkövetett kínzások, a szexuális erőszak és az eltűnések, valamint a bírósági eljárás nélküli kivégzések valamennyi állítólagos esetéről nemzetközi szakértők részvételével folytatott vizsgálatokról készített hiteles jelentések közzététele, valamint intézkedések elfogadása az ilyen tettek elkövetéséért felelős személyekkel szemben.

                     4.   A válságmegoldási terv végrehajtása
                     Elvárt kötelezettségvállalás
                     A válságmegoldási terv végrehajtása rögzített menetrend alapján
                     A nemzetközi közvetítés során és a válságmegoldási tervben megállapított feladatok végrehajtása a tervben előirányzott menetrend és feltételek szerint történik.

            (1)  Beleértve az Európai Beruházási Bankot (EBB)

            (2)  A 11. EFA nemzeti indikatív programjából már 2014-ben 55 millió EUR összegre tettek kötelezettségvállalásokat, és a lakosság támogatására irányuló előkészítés alatt álló két sürgősségi projekt is összesen 55 millió EUR összeggel fog rendelkezni.


title: A Tanács határozata (2016. szeptember 29.) az Európai Szakképzés-fejlesztési Központ igazgatótanácsa összetételének megújításáról

text:
               7.10.2016

               HU

               Az Európai Unió Hivatalos Lapja

               C 368/2

         A TANÁCS HATÁROZATA
   (2016. szeptember 29.)
   az Európai Szakképzés-fejlesztési Központ igazgatótanácsa összetételének megújításáról
   (2016/C 368/02)
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a Bizottság által a munkavállalói szervezetek képviselőinek kategóriájában benyújtott jelölésre,
   mivel:

               (1)

               A Tanács a 2015. július 14-i (2) és a 2015. szeptember 14-i (3) határozatával a 2015. szeptember 18-tól2018. szeptember 17-ig tartó időszakra kinevezte az Európai Szakképzés-fejlesztési Központ igazgatótanácsának tagjait.

               (2)

               A központ igazgatótanácsában a munkavállalói szervezetek képviselőinek kategóriájába tartozó egyik francia tag helye megüresedett.

               (3)

               A hivatali idő fennmaradó részére, azaz a 2018. szeptember 17-ig tartó időszakra ki kell nevezni a fent említett központ igazgatótanácsának tagjait,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz a 2018. szeptember 17-ig tartó időszakra az Európai Szakképzés-fejlesztési Központ igazgatótanácsának tagjává nevezi ki a következő személyt:
   MUNKAVÁLLALÓI SZERVEZETEK KÉPVISELŐI:

               FRANCIAORSZÁG

               Sébastien DUPUCH

         2. cikk
   Ezt a határozatot tájékoztatási célból ki kell hirdetni az Európai Unió Hivatalos Lapjában.

      Kelt Brüsszelben, 2016. szeptember 29-én.

            a Tanács részéről

            az elnök

         P. ŽIGA

      (1)  HL L 39., 1975.2.13., 1. o.

      (2)  HL C 232., 2015.7.16., 2. o.

      (3)  HL C 305., 2015.9.16., 2. o.


title: 2006/459/EK,Euratom: A Tanács és a Bizottság határozata ( 2005. október 3. ) az egyrészről az Európai Közösségek és azok tagállamai, másrészről az Üzbég Köztársaság közötti partnerségi és együttműködési megállapodásnak a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának figyelembevételéről szóló jegyzőkönyvének elfogadásáról

text:
               6.7.2006

               HU

               Az Európai Unió Hivatalos Lapja

               L 185/27

      A TANÁCS ÉS A BIZOTTSÁG HATÁROZATA

   (2005. október 3.)
   az egyrészről az Európai Közösségek és azok tagállamai, másrészről az Üzbég Köztársaság közötti partnerségi és együttműködési megállapodásnak a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának figyelembevételéről szóló jegyzőkönyvének elfogadásáról
   (2006/459/EK, Euratom)
   AZ EURÓPAI UNIÓ TANÁCSA ÉS
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre, és különösen annak 44. cikke (2) bekezdésére, 47. cikke (2) bekezdésének utolsó mondatára, valamint 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93., 94., 133. és 181a. cikkére, a 300. cikke (2) bekezdésének második mondatával és 300. cikke (3) bekezdésének első albekezdésével összefüggésben,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel a 2003-as csatlakozási szerződésre és különösen annak 2. cikke (3) bekezdésére,
   tekintettel a 2003-as csatlakozási okmányra és különösen annak 6. cikke (2) bekezdésére,
   tekintettel a Bizottság javaslatára,
   tekintettel az Európai Parlament véleményére, (1)

   tekintettel a Tanács jóváhagyására az Európai Atomenergia-közösséget létrehozó szerződés 101. cikkének megfelelően,
   mivel:

               (1)

               Az egyrészről az Európai Közösségek és annak tagállamai, másrészről az Üzbég Köztársaság közötti partnerségi és együttműködési megállapodásnak a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának figyelembevételéről szóló, és az Európai Unión belül végbement intézményi és jogi változásokhoz kapcsolódó egyes technikai kiigazításokat előíró jegyzőkönyvet az Európai Közösség és tagállamai nevében 2004. április 30-án aláírták.

               (2)

               A jegyzőkönyvet 2004. május 1-jétől a hatálybalépés időpontjáig átmeneti jelleggel kell alkalmazni.

               (3)

               A jegyzőkönyvet el kell fogadni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség, az Európai Atomenergia-közösség és a tagállamok jóváhagyják az egyrészről az Európai Közösségek és annak tagállamai, másrészről az Üzbég Köztársaság közötti partnerségi és együttműködési megállapodásnak a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának figyelembevételről szóló jegyzőkönyvet.
   A jegyzőkönyv szövege a határozat mellékletét képezi (2).
   2. cikk
   A jegyzőkönyv 4. cikkében előírt értesítést az Európai Közösség és tagállamai nevében a Tanács elnöke teszi meg. A Bizottság elnöke ezzel egy időben szintén értesítést nyújt be az Európai Atomenergia-közösség nevében.

      Kelt Luxembourgban, 2005. október 3-án.

            a Tanács részéről

            az elnök

         D. ALEXANDER

            a Bizottság részéről

            az elnök

         J. M. BARROSO

      (1)  HL C 174. E, 2005.7.14., 45. o.

      (2)  Lásd e Hivatalos Lap 23. oldalát.


title: A Bizottság határozata ( 2009. december 7. ) a Koszovó számára nyújtandó kivételes közösségi pénzügyi támogatás rendelkezésreállási időtartamának meghosszabbításáról

text:
               10.12.2009

               HU

               Az Európai Unió Hivatalos Lapja

               L 323/66

      A BIZOTTSÁG HATÁROZATA

   (2009. december 7.)
   a Koszovó számára nyújtandó kivételes közösségi pénzügyi támogatás rendelkezésreállási időtartamának meghosszabbításáról
   (2009/918/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Koszovó számára nyújtandó kivételes pénzügyi támogatásról szóló, 2006. november 30-i 2006/880/EK tanácsi határozatra (1) és különösen annak 1. cikke (3) bekezdésére,
   mivel:

               (1)

               A fent említett 2006/880/EK határozatnak megfelelően a Koszovó számára nyújtandó kivételes közösségi pénzügyi támogatás rendelkezésre állásának időtartama (2)2009. december 11-én véget ér.

               (2)

               A 2006/880/EK határozat 1. cikkének (3) bekezdése előírja, hogy a Bizottság legfeljebb egy évvel meghoszszabbíthatja a rendelkezésre állás időtartamát.

               (3)

               A pénzügyi támogatási program befejezése érdekében a rendelkezésre állás időtartamát helyénvaló egy évvel meghosszabbítani.

               (4)

               Az előírásoknak megfelelően a Gazdasági és Pénzügyi Bizottsággal konzultációra került sor a meghosszabbítás tekintetében,

         ELFOGADTA EZT A HATÁROZATOT:
   1. cikk
   A Koszovó számára nyújtandó kivételes közösségi pénzügyi támogatás rendelkezésre állásának időtartama egy évvel, 2010. december 11-ig meghosszabbításra kerül.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2009. december 7-én.

            a Bizottság részéről

            az elnök

         José Manuel BARROSO

      (1)  HL L 339., 2006.12.6., 36. o.

      (2)  Az Egyesült Nemzetek Biztonsági Tanácsának 1999. június 10-i 1244/1999 sz. határozata (ENSZ BT 1244/99) értelmében.


title: A Tanács határozata (1991. július 8.) az Európai Gazdasági Közösség és Thaiföldi Királyság közötti, a textiltermékek kereskedelméről szóló megállapodás módosításáról szóló kölcsönösen elfogadott jegyzőkönyv ideiglenes alkalmazásáról

text:
Fontos jogi nyilatkozat

|

31991D0478

Hivatalos Lap L 256 , 13/09/1991 o. 0059 - 0059

		A Tanács határozata(1991. július 8.)az Európai Gazdasági Közösség és Thaiföldi Királyság közötti, a textiltermékek kereskedelméről szóló megállapodás módosításáról szóló kölcsönösen elfogadott jegyzőkönyv ideiglenes alkalmazásáról(91/478/EGK)AZ EURÓPAI KÖZÖSSÉGEK TANÁCSA,tekintettel az Európai Közösséget létrehozó szerződésre, és különösen annak 113. cikkére,tekintettel a Bizottság javaslatára,mivel az 1986. június 28-án parafált, az Európai Gazdasági Közösség és a Thaiföldi Királyság között létrejött, a textiltermékek kereskedelméről szóló megállapodást a megkötéséhez szükséges eljárások befejezéséig, a Közösség részéről a 87/460/EGK határozattal [1] összhangban, 1987. január 1-je óta ideiglenesen alkalmazzák;mivel az 1988. április 21-i, az Európai Gazdasági Közösség és a Thaiföldi Királyság közötti kölcsönösen elfogadott jegyzőkönyv [2] alapján a felek megállapodtak abban, hogy kiegészítő fenntartott mennyiségeket vezetnek be a 4. és 5. kategóriába tartozó textilekre;mivel a Harmonizált Rendszer bevezetésére tekintettel, az 1986. évi textilmegállapodás biztosítja annak a lehetőségét, hogy bizonyos kategóriák kontingenseinek mennyiségi kiigazításait újra megvizsgálják;mivel a Közösség és Thaiföld közötti megbeszéléseket követően, 1990. szeptember 26-án egy kölcsönösen elfogadott jegyzőkönyvet parafáltak a textilmegállapodásban rögzített, a 4. és 5. kategória termékeire vonatkozó alapkontingenseknek a kiegészítő fenntartott mennyiségekkel, 1989. január 1-jei hatállyal történő összevonásáról;mivel az 1986. évi textilmegállapodás és az 1988. március 25-i [3] és az 1988. április 21-i kölcsönösen elfogadott jegyzőkönyvek megkötéséhez szükséges eljárások befejezésig, az 1990. szeptember 26-i kölcsönösen elfogadott jegyzőkönyvet 1990. szeptember 26-i hatállyal ideiglenesen kell alkalmazni a Thaiföldi Királyság részéről való viszonosságon alapuló ideiglenes alkalmazás esetén,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Thaiföldi Királyság között létrejött, a textiltermékek kereskedelméről szóló megállapodást módosító, 1990. szeptember 26-i kölcsönösen elfogadott jegyzőkönyvet 1990. szeptember 26-i hatállyal ideiglenesen kell alkalmazni az annak megkötéséhez szükséges eljárások befejezéséig és a Thaiföldi Királyság részéről való viszonosságon alapuló ideiglenes alkalmazás esetén.A kölcsönösen elfogadott jegyzőkönyv szövegét csatolták e határozathoz.2. cikkA Tanács felkéri a Bizottságot, hogy szerezze meg Thaiföld kormányának hozzájárulását az 1. cikkben említett kölcsönösen elfogadott jegyzőkönyv ideiglenes alkalmazásához és értesítse erről a Tanácsot.Kelt Brüsszelben, 1991. július 8-án.a Tanács részérőlaz elnökW. Kok[1] HL L 97., 1988.4.14., 1. o.[2] HL L 95., 1989.4.8., 30. o.[3] HL L 95., 1989.4.8., 28. o.--------------------------------------------------


title: 2005/423/EK: A Tanács határozata (2005. május 10.) a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának figyelembevétele érdekében az egyrészről az Európai Közösség és tagállamai, másrészről a Chilei Köztársaság közötti társulást létrehozó megállapodás kiegészítő jegyzőkönyvének aláírásáról és ideiglenes alkalmazásáról

text:
               8.6.2005

               HU

               Az Európai Unió Hivatalos Lapja

               L 144/42

      A TANÁCS HATÁROZATA

   (2005. május 10.)
   a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának figyelembevétele érdekében az egyrészről az Európai Közösség és tagállamai, másrészről a Chilei Köztársaság közötti társulást létrehozó megállapodás kiegészítő jegyzőkönyvének aláírásáról és ideiglenes alkalmazásáról
   (2005/423/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 310. cikkére, összefüggésben annak 300. cikke (2) bekezdése első albekezdésével és 300. cikke (3) bekezdésének második albekezdésével,
   tekintettel a 2003-as csatlakozási okmányra és különösen annak 6. cikke (2) bekezdésére,
   tekintettel a Bizottság javaslatára,
   tekintettel az Európai Parlament hozzájárulására,
   mivel:

               (1)

               Az egyrészről az Európai Közösség és tagállamai, másrészről a Chilei Köztársaság közötti társulást létrehozó megállapodás kiegészítő jegyzőkönyve az Európai Közösség és tagállamai nevében 2004. december 16-án aláírásra került.

               (2)

               A kiegészítő jegyzőkönyvet jóvá kell hagyni,

         A KÖVETKEZŐKÉPPEN HATÁROZOTT:
   Egyetlen cikk
   (1)   A Tanács az Európai Közösség és tagállamai nevében jóváhagyja a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának figyelembevétele érdekében az egyrészről az Európai Közösség és tagállamai, másrészről a Chilei Köztársaság közötti társulást létrehozó megállapodás kiegészítő jegyzőkönyvét.
   A kiegészítő jegyzőkönyv szövegét csatolták e határozathoz (1).
   (2)   A Tanács elnöke megteszi a kiegészítő jegyzőkönyv 13. cikkében említett értesítést.

      Kelt Brüsszelben, 2005. május 10-én.

            a Tanács részéről

            az elnök

         J. KRECKÉ

      (1)  HL 38., 2005.2.10., 3. o.


title: A Tanács határozata ( 2012. szeptember 24. ) az Európai Szakképzés-fejlesztési Központ igazgatótanácsának újraalakításáról

text:
               12.10.2012

               HU

               Az Európai Unió Hivatalos Lapja

               C 308/6

         A TANÁCS HATÁROZATA
   (2012. szeptember 24.)
   az Európai Szakképzés-fejlesztési Központ igazgatótanácsának újraalakításáról
   2012/C 308/05
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre és különösen annak 4. cikkére (1),
   tekintettel a lett kormány által benyújtott jelölésekre,
   mivel:

               (1)

               A Tanács 2012. július 16-i határozatával (2) a 2012. szeptember 18-tól2015. szeptember 17-ig tartó időszakra kinevezte az Európai Szakképzés-fejlesztési Központ igazgatótanácsának tagjait.

               (2)

               Janis GAIGALS lemondását követően a központ igazgatótanácsában a kormányképviselők kategóriájába tartozó egyik tag helye megüresedett,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2015. szeptember 17-ig a következő személyt nevezi ki az Európai Szakképzés-fejlesztési Központ igazgatótanácsának tagjává:

      KORMÁNYKÉPVISELŐ:

               Lettország

               Nellija TITOVA

      Kelt Brüsszelben, 2012. szeptember 24-én.

            a Tanács részéről

            az elnök

         S. ALETRARIS

      (1)  HL L 39., 1975.2.13., 1. o.

      (2)  HL C 228., 2012.7.31., 3. o.


title: Az EFTA Felügyeleti Hatóság 433/09/COL határozata ( 2009. október 30. ) az állami támogatások eljárásjogi és anyagi jogi szabályainak hetvenharmadik módosításáról

text:
               25.2.2010

               HU

               Az Európai Unió Hivatalos Lapja

               L 48/27

         AZ EFTA FELÜGYELETI HATÓSÁG 433/09/COL HATÁROZATA
   (2009. október 30.)
   az állami támogatások eljárásjogi és anyagi jogi szabályainak hetvenharmadik módosításáról
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra (1) és különösen annak 61–63. cikkére és 26. jegyzőkönyvére,
   TEKINTETTEL az EFTA-államok közötti Felügyeleti Hatóság és Bíróság létrehozásáról szóló megállapodásra (2) és különösen annak 24. cikkére és 5. cikke (2) bekezdésének b) pontjára,
   mivel a Felügyeleti és Bírósági Megállapodás 24. cikke értelmében az EFTA Felügyeleti Hatóságnak érvényre kell juttatnia az EGT-megállapodás állami támogatásra vonatkozó rendelkezéseit,
   mivel a Felügyeleti és Bírósági Megállapodás 5. cikke (2) bekezdésének b) pontja alapján az EFTA Felügyeleti Hatóság köteles közleményeket és iránymutatásokat kiadni az EGT-megállapodás által szabályozott ügyekben, amennyiben a fenti megállapodás vagy a Felügyeleti és Bírósági Megállapodás kifejezetten így rendelkezik, vagy amennyiben az EFTA Felügyeleti Hatóság ezt szükségesnek ítéli,
   emlékeztetve az EFTA Felügyeleti Hatóság által 1994. január 19-én elfogadott (3), állami támogatással kapcsolatos eljárásjogi és anyagi jogi szabályokra (4),
   mivel az EFTA Felügyeleti Hatóság állami támogatásról szóló iránymutatásának a nehézségekkel küzdő vállalkozások megmentéséhez és szerkezetátalakításához nyújtott állami támogatásokról szóló fejezete (5)2009. november 30-án hatályát veszti (6),
   mivel ez a fejezet összhangban van a nehéz helyzetben lévő vállalkozások megmentéséhez és szerkezetátalakításához nyújtott állami támogatásokról szóló közösségi iránymutatással (7), amely 2009. október 9-én hatályát veszti (8),
   mivel az Európai Bizottság 2009. július 9-én elfogadott egy közleményt a nehéz helyzetben lévő vállalkozások megmentéséhez és szerkezetátalakításához nyújtott állami támogatásokról szóló közösségi iránymutatás 2012. október 9-ig történő meghosszabbításáról, mely közleményt az Európai Unió Hivatalos Lapjában2009. július 9-én közzétették,
   mivel az Európai Bizottságnak a nehéz helyzetben lévő vállalkozások megmentéséhez és szerkezetátalakításához nyújtott állami támogatásokról szóló közösségi iránymutatás meghosszabbításáról szóló közleménye az Európai Gazdasági Térséget is érinti,
   mivel az EGT állami támogatási szabályainak egységes alkalmazását az Európai Gazdasági Térség egész területén biztosítani kell,
   mivel az EGT-megállapodás XV. mellékletének végén található „Általános rendelkezések” cím II. pontja értelmében az EFTA Felügyeleti Hatóság köteles az Európai Bizottsággal folytatott konzultációt követően az Európai Bizottság által elfogadott jogi aktusoknak megfelelő jogi aktusokat elfogadni,
   mivel a nehézségekkel küzdő vállalkozások megmentéséhez és szerkezetátalakításához nyújtott állami támogatásokról szóló jelenlegi fejezet 2009. november 30-án hatályát veszti, tehát szükség van e fejezet meghosszabbítására,
   az Európai Bizottsággal folytatott konzultációt követően,
   az EFTA-államokkal folytatott konzultációt követően,
   ELFOGADTA EZT A HATÁROZATOT:
   1. cikk
   Az EFTA Felügyeleti Hatóság állami támogatásról szóló iránymutatásának a nehézségekkel küzdő vállalkozások megmentéséhez és szerkezetátalakításához nyújtott állami támogatásokról szóló fejezetének hatályát 2012. november 30-ig meghosszabbítják.
   2. cikk
   Csak az angol nyelvű szöveg hiteles.

      Kelt Brüsszelben, 2009. október 30-án.

            az EFTA Felügyeleti Hatóság részéről

         Per SANDERUD

            elnök

         Kristján Andri STEFÁNSSON

            testületi tag

      (1)  A továbbiakban: EGT-megállapodás.

      (2)  A továbbiakban: Felügyeleti és Bírósági Megállapodás.

      (3)  Eredetileg megjelent: HL L 231., 1994.9.3., 1. o. és 32. EGT-kiegészítés, 1994.9.3., 1. o.

      (4)  A továbbiakban: az állami támogatásról szóló iránymutatás.

      (5)  Az EFTA Felügyeleti Hatóság 305/04/COL határozata, megjelent: HL L 107., 2005.4.28., 28. o., 21. EGT-kiegészítés, 2005.4.28., 1. o.

      (6)  A 305/04/COL határozat 89. pontja, lásd az 5. számú lábjegyzet hivatkozását.

      (7)  HL C 244., 2004.10.1., 2. o.

      (8)  A 7. számú lábjegyzetben hivatkozott dokumentum 102. pontja.


               22.9.2017

               HU

               Az Európai Unió Hivatalos Lapja

               C 316/274

         P8_TA(2015)0297
   Parlamentközi delegáció átnevezése
   Az Európai Parlament 2015. szeptember 9-i határozata parlamentközi delegáció átnevezéséről 2015/2842(RSO)
   (2017/C 316/33)

      Az Európai Parlament,

               —

               tekintettel az Elnökök Értekezletének javaslatára,

               —

               tekintettel a parlamentközi küldöttségek, a parlamenti vegyes bizottságokba delegált küldöttségek és a parlamenti együttműködési bizottságokba, valamint a többoldalú parlamenti közgyűlésekbe delegált küldöttségek számáról szóló, 2014. március 12-i határozatára (1),

               —

               tekintettel eljárási szabályzata 212. cikkére,

               1.

               úgy határoz, hogy a Palesztin Törvényhozó Tanáccsal fenntartott kapcsolatokért felelős küldöttségét a Palesztinával fenntartott kapcsolatokért felelős küldöttséggé nevezi át;

               2.

               utasítja Elnökét, hogy e határozatot tájékoztatásul küldje meg a Tanácsnak és a Bizottságnak.

      (1)  Az azon a napon elfogadott szövegek, P7_TA(2014)0217.